যানবাহন ও হাসপাতাল পরিদর্শনে উপস্থিত দুর্গাপুর প্রশাসন! নতুন কী পদক্ষেপ?

পাণ্ডবেশ্বর: পাণ্ডবেশ্বর থানার বিভিন্ন দুর্ঘটনাস্থল এবং একাধিক হাসপাতাল পরিদর্শন করলেন আসানসোল–দুর্গাপুর (Asansol-Durgapur Police) পুলিশ কমিশনারেটের ট্রাফিক ডেপুটি কমিশনার পিভিজি সাতিস পাশু মারথি। যাত্রী সাথী অ্যাপের প্রচার ও ব্যবহারে আরও সচেতনতা বাড়াতেই এই উদ্যোগ বলে জানান তিনি (District news)।

হরিপুরের বেশ কয়েকটি হাসপাতাল ঘুরে দেখে তিনি জানান, গত দেড় বছরে এডিপিসি এলাকায় যাত্রী সাথী অ্যাপের ব্যবহার উল্লেখযোগ্যভাবে বেড়েছে। ইতিমধ্যেই এই অ্যাপের মাধ্যমে এলাকায় প্রায় ২ লক্ষেরও বেশি যাত্রী সুবিধা পেয়েছেন। মানুষের সুরক্ষায় ও দ্রুত তথ্য পাওয়ার ক্ষেত্রে অ্যাপটি অত্যন্ত কার্যকর বলেও তিনি মন্তব্য করেন।

আরও পড়ুন: মিনি দীঘা বেনাপুর চর ধীরে ধীরে তলিয়ে যাচ্ছে, পর্যটকদের সুবিধায় উদ্যোগ পঞ্চায়েতের

ট্রাফিক ডিসি আরও জানান, গত ১৫ দিন ধরে অ্যাপে অ্যাম্বুলেন্স বুকিং সুবিধাও চালু হয়েছে। প্রতিদিন এই অ্যাপ ব্যবহার করে একশোরও বেশি বুকিং হচ্ছে বলে পুলিশ সূত্রের খবর। যাত্রী সাথী অ্যাপকে আরও জনপ্রিয় করে তোলার পাশাপাশি দুর্ঘটনা কমাতে পাণ্ডবেশ্বর এলাকার সমস্ত দুর্ঘটনাপ্রবণ স্থান পরিদর্শন করা হয়েছে বলেও তিনি জানান।